CELEX: 32020D1736
Language: el
Date: 2020-11-12 00:00:00
Title: Απόφαση (ΕΕ) 2020/1736 της Ευρωπαϊκής Κεντρικής Τράπεζας της 12ης Νοεμβρίου 2020 που τροποποιεί την απόφαση (ΕΕ) 2015/298 σχετικά με την ενδιάμεση διανομή του εισοδήματος της Ευρωπαϊκής Κεντρικής Τράπεζας (ΕΚΤ/2020/56)

20.11.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 390/63
               
            
         ΑΠΟΦΑΣΗ (ΕΕ) 2020/1736 ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ
         της 12ης Νοεμβρίου 2020
         που τροποποιεί την απόφαση (ΕΕ) 2015/298 σχετικά με την ενδιάμεση διανομή του εισοδήματος της Ευρωπαϊκής Κεντρικής Τράπεζας (ΕΚΤ/2020/56)
         ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 33,
         Εκτιμώντας τα ακόλουθα:
         
                     (1)
                  
                  
                     Η απόφαση (ΕΕ) 2020/440 της Ευρωπαϊκής Κεντρικής Τράπεζας (EKT/2020/17) (1) θεσπίζει για σκοπούς νομισματικής πολιτικής έκτακτο πρόγραμμα αγοράς στοιχείων ενεργητικού λόγω πανδημίας (pandemic emergency purchase programme - ΡΕΡΡ). Στην απόφαση (ΕΕ) 2015/298 της Ευρωπαϊκής Κεντρικής Τράπεζας (ΕΚΤ/2014/57) (2) πρέπει να υπάρξει πρόβλεψη σχετικά με την ενδιάμεση διανομή του εισοδήματος της Ευρωπαϊκής Κεντρικής Τράπεζας από το πρόγραμμα ΡΕΕΡ.
                  
               
                     (2)
                  
                  
                     Ως εκ τούτου, η απόφαση (ΕΕ) 2015/298 (ΕΚΤ/2014/57) θα πρέπει να τροποποιηθεί,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Τροποποίηση
            Το άρθρο 1 στοιχείο δ) της απόφασης (ΕΕ) 2015/298 (ΕΚΤ/2014/57) αντικαθίσταται από το ακόλουθο κείμενο:
            
                        «δ)
                     
                     
                        “εισόδημα της ΕΚΤ από τίτλους”: το καθαρό εισόδημα της ΕΚΤ από αγορές τίτλων i) βάσει του προγράμματος SMP, σύμφωνα με την απόφαση ΕΚΤ/2010/5 (*1)• ii) βάσει του προγράμματος CBPP3, σύμφωνα με την απόφαση (ΕΕ) 2020/187 της Ευρωπαϊκής Κεντρικής Τράπεζας (ΕΚΤ/2020/8) (*2)• iii) βάσει του προγράμματος ABSPP, σύμφωνα με την απόφαση ΕΚΤ/2014/45• iv) βάσει του προγράμματος αγοράς στοιχείων ενεργητικού του δημόσιου τομέα στις δευτερογενείς αγορές (secondary markets public sector asset purchase programme, εφεξής το “πρόγραμμα PSPP”), σύμφωνα με την απόφαση (ΕΕ) 2020/188 της Ευρωπαϊκής Κεντρικής Τράπεζας (ΕΚΤ/2020/9) (*3)• και v) βάσει του έκτακτου προγράμματος αγοράς στοιχείων ενεργητικού λόγω πανδημίας (pandemic emergency purchase programme, εφεξής το “πρόγραμμα ΡΕΡΡ”), σύμφωνα με την απόφαση (ΕΕ) 2020/440 της Ευρωπαϊκής Κεντρικής Τράπεζας (ΕΚΤ/2020/17) (*4).
                     
                  
         
            Άρθρο 2
            Έναρξη ισχύος
            Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
            Εφαρμόζεται από τις 31 Δεκεμβρίου 2020.
         
         
            Φρανκφούρτη, 12 Νοεμβρίου 2020.
            
               
                  Η Πρόεδρος της ΕΚΤ
               
               Christine LAGARDE
            
         
         
            (1)  Απόφαση (ΕΕ) 2020/440 της Ευρωπαϊκής Κεντρικής Τράπεζας, της 24ης Μαρτίου 2020, σχετικά με έκτακτο πρόγραμμα αγοράς στοιχείων ενεργητικού λόγω πανδημίας (ΕΚΤ/2020/17) (ΕΕ L 91 της 25.3.2020, σ. 1).
         
            (2)  Απόφαση (ΕΕ) 2015/298 της Ευρωπαϊκής Κεντρικής Τράπεζας, της 15ης Δεκεμβρίου 2014, σχετικά με την ενδιάμεση διανομή του εισοδήματος της Ευρωπαϊκής Κεντρικής Τράπεζας (ΕΚΤ/2014/57) (ΕΕ L 53 της 25.2.2015, σ. 24).